CELEX: 62011CN0085
Language: mt
Date: 2011-02-24 00:00:00
Title: Kawża C-85/11: Rikors ippreżentat fl- 24 ta’ Frar 2011 — Il-Kummissjoni Ewropea vs L-Irlanda

14.5.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 145/10
            
         Rikors ippreżentat fl-24 ta’ Frar 2011 — Il-Kummissjoni Ewropea vs L-Irlanda
   (Kawża C-85/11)
   2011/C 145/14
   Lingwa tal-kawża: l-Ingliż
   
      Partijiet
   
   
      Rikorrenti: Il-Kummissjoni Ewropea (rappreżentant: R. Lyal, aġent)
   
      Konvenuta: L-Irlanda
   
      Talbiet tar-rikorrenti
   
   
               —
            
            
               tiddikjara li billi tippermetti lil persuni li ma humiex suġġetti għat-taxxa jkunu membri ta’ grupp tal-VAT (meqjusa bħala persuna taxxabbli waħda għall-finijiet tal-VAT), l-Irlanda naqset milli twettaq l-obbligi tagħha taħt l-Artikoli 9 u 11 tad-Direttiva tal-Kunsill 2006/112/KE (1), tat-28 ta’ Novembru 2006, dwar is-sistema komuni ta’ taxxa fuq il-valur miżjud;
            
         
               —
            
            
               tikkundanna lill-Irlanda għall-ispejjeż.
            
         
      Motivi u argumenti prinċipali
   
   Għal raġunijiet prattiċi u sabiex tiġġieled l-abbużi possibbli, id-direttiva tal-VAT tawtorizza lill-Istati Membri sabiex jikkunsidraw lil żewġ persuni taxxabbli jew iktar meħuda flimkien bħala persuna taxxabbli waħda. Ir-rikorrenti ssostni li d-direttiva ma tawtorizzahomx jinkludu f’dan il-grupp lill-persuni li ma humiex suġġetti għat-taxxa, u li għalhekk jestendu d-drittjiet u l-obbligi tal-persuni taxxabbli għal persuni li ma humiex suġġetti għat-taxxa. Għalhekk, il-leġiżlazzjoni tal-Irlanda li tippermetti l-inklużjoni tal-persuni li ma humiex suġġetti għat-taxxa fi grupp tal-VAT tmur kontra d-direttiva.
   
      (1)  ĠU L347, p. 1